Asmi nruḥ ɣer ssuq anda znuzun tiseftitin d yiwennasen, nufa tid n MEKSA ur ṭuqtent ara, nufa ḥala yiwen n uwennes, deg-s 16 n tezlatin. Di tazwara niɣil annect-a n tezlatin i yesɛa, ula d medden ur ẓṛin ara acḥal yesɛa, lamaɛna asmi negla ɣer ukatay i yettwaxedmen deg taɣult n tsekla nufa 31 n tezlatin. 16 nni i d-nufa nura-tent-id mbaɛd mi nesmeḥses i uwennes « Balades et Légendes » i d-ssufɣent tuzrigin imsdhourar music. Ma d 15 nni nniḍen nuwi-tent-id deg ukatay-nni i d-nebder.